Καπετάν Ματαπάς

Ο Μιχαήλ Αναγνωστάκος (Χαριά Λακωνίας, 1878 - Λαχανάς Κιλκίς, 1913), γνωστότερος με το πολεμικό όνομα Καπετάν Ματαπάς, ήταν Έλληνας αξιωματικός του στρατού ξηράς και Μακεδονομάχος.

Βιογραφικά στοιχεία
Ο Αναγνωστάκος γεννήθηκε το 1878 στη Χαριά του Πύργου Διρού στη Μάνη. Σπούδασε στη Φιλοσοφική Σχολή του Πανεπιστημίου Αθηνών και παράλληλα ακολούθησε στρατιωτική καριέραΣυλλογικό έργο, Μουσείο Μακεδονικού Αγώνα 13 - Η ελληνική αντεπίθεση στη Μακεδονία ( 1905 - 1906 ) - 100 έγγραφα από το αρχείο του Υπουργείου Εξωτερικών της Ελλάδος, Μουσείο Μακεδονικού Αγώνα, Θεσσαλονίκη 1997, σ. 179. έχοντας κατά το 1905 το βαθμό του ανθυπασπιστήΠαύλου Λ. Τσάμη, Μακεδονικός Αγών, ΕΜΣ, Θεσσαλονίκη 1975, σ. 295. Πυροβολικού. 

Ένοπλη δράση
Την άνοιξη του 1905 ορίστηκε ως αρχηγός μικρής ένοπλης ομάδας 15 ανδρών που θα είχε ως πεδίο δράσης την περιοχή του ΛαγκαδάΠαύλου Λ. Τσάμη, 1975, σ. 272. και αποβιβάστηκε με ιστιοφόρο στην Ποτίδαια της ΧαλκιδικήςΠαύλου Λ. Τσάμη, 1975, σ. 295 - 296. στις 22 Απριλίου του 1905. Το τμήμα του εγκαταστάθηκε στην περιοχή του Μελισσοχωρίου με αντικειμενικό σκοπό τον έλεγχο της επικοινωνίας μεταξύ Θεσσαλονίκης - ΓευγελήςΗ ελληνική αντεπίθεση στη Μακεδονία ( 1905 - 1906 ), 1997, σ. 179 - 180. και την αντιμετώπιση των πρακτόρων του βουλγαρικού κομιτάτου δεν κατάφερε όμως να παρουσιάσει σημαντική χρονικά δραστηριότητα καθώς ο Αναγνωστάκος τραυματίστηκε στο πόδι και εγκαταστάθηκε προσωρινά στη μονή Αρχαγγέλου στη Γουμένισσα προσποιούμενος τον ιερομόναχοΠαύλου Λ. Τσάμη, 1975, σ. 296.Ράπτης Γ., Κατερίνης Οδώνυμα, εκδ. Όλυμπος, 2003.. 

Στις περιοχές της Γουμένισσας και της Αλμωπίας έδρασε ως πράκτορας και οργανωτής από τον Δεκέμβριο του 1905 ως τον Φεβρουάριο του 1906Η ελληνική αντεπίθεση στη Μακεδονία ( 1905 - 1906 ), 1997, σ. 180.. Από τον Μάρτιο μέχρι τον Οκτώβριο του 1906 έδρασε στη λίμνη των Γιαννιτσών ως υπαρχηγός σώματος με έδρα την καλύβα της ΤριχοβίτσαςΠαύλου Λ. Τσάμη, 1975, σ. 350. και συμμετέχοντας στην εξόντωση του Βούλγαρου κομιτατζή Στέργιου Βλάχου το καλοκαίρι του 1906Παύλου Λ. Τσάμη, 1975, σ. 335, 345 - 347, 350.. Κατά τα τέλη του έτους, ανέλαβε την αρχηγία του σώματος ΟλύμπουΠαύλου Λ. Τσάμη, 1975, σ. 341. και κατάφερε μέχρι την αποχώρησή του από την Μακεδονία τον Οκτώβριο του 1907 να πετύχει σημαντικά πλήγματα κατά των Βουλγάρων και των Ρουμάνων πρακτόρων στις περιοχές του Ολύμπου και των Πιέριων ενώ παράλληλα χτύπησε και τους ντόπιους ληστέςΠαύλου Λ. Τσάμη, 1975, σ. 398 - 399..

Αν και μετά το τέλος του Μακεδονικού Αγώνα τέθηκε σε τιμητική διαθεσιμότητα λόγω της κλονισμένης από τις κακουχίες υγείας του, κατά τους Βαλκανικούς Πολέμους επανήλθε εθελοντικά στο στράτευμα ως ανθυπολοχαγός. Ανέλαβε αρχηγός των προσκόπων στην Πιερία, μαζί με τον Αλέξανδρο Ζάννα και υποχρέωσε τον αρχηγό της 7ης Μεραρχίας Κλεομένη Κλεομένους να επισπεύσει την απελευθέρωση της Κατερίνης, η οποία συντελέστηκε στις 16 Οκτωβρίου 1912. Σκοτώθηκε τον Ιούνιο του 1913 κατά τη διάρκεια της μάχης του Λαχανά.

Παραπομπές

Βιβλιογραφία
Παύλου Λ. Τσάμη, Μακεδονικός Αγών, ΕΜΣ, Θεσσαλονίκη 1975.
Συλλογικό έργο, Μουσείο Μακεδονικού Αγώνα 13 - Η ελληνική αντεπίθεση στη Μακεδονία ( 1905 - 1906 ) - 100 έγγραφα από το αρχείο του Υπουργείου Εξωτερικών της Ελλάδος, Μουσείο Μακεδονικού Αγώνα, Θεσσαλονίκη 1997.

 Εξωτερικοί σύνδεσμοι 
Mani.org: Μιχάλης Αναγνωστάκος - Καπετάν Ματαπάς.

Κατηγορία:Μακεδονομάχοι
Κατηγορία:Έλληνες αξιωματικοί του πυροβολικού